1978 й . К . Башҡорт АССР-ы дөйөм халыҡ дәүләте тип иғлан ителә , “ халыҡ ” тигән төшөнсә индерелә , граждандарҙың сығышына , соц. һәм мөлкәт хәленә , белеменә , теленә , дингә мөнәсәбәтенә , мәшғүллек төрөнә һәм характерына , йәшәгән урынына һ.б. шарттарға ҡарамайынса тиңлек принцибы теркәлә , граждандарҙың хоҡуҡтары һәм иркенең ( торлаҡҡа , һаулыҡ һаҡлауға , бушлай белем алыуға , вазифалы кешеләрҙең , дәүләт һәм ижт. органдарҙың эш итеүҙәрен тәнҡитләү һәм ялыу итеү хоҡуғы һ.б. ) тулыраҡ исемлеге индерелә , дәүләт тормошоноң айырыуса мөһим мәсьәләләре тураһында бөтә халыҡ фекер алышыуы тураһындағы положение нығытыла ( ҡара : Референдум ) һ.б. Коммунистар партияһы совет йәмғиәтенең , дәүләт һәм йәмәғәт ойошмаларының ядроһы булып тороуы һыҙыҡ өҫтөнә алына .